CELEX: E2005P0003
Language: et
Date: 2005-04-12 00:00:00
Title: EFTA järelevalveameti 12. aprillil 2005 Norra Kuningriigi vastu algatatud hagi (Kohtuasi E-3/05)

30.6.2005   
            
            
               ET
            
            
               Euroopa Liidu Teataja
            
            
               C 159/28
            
         EFTA järelevalveameti 12. aprillil 2005 Norra Kuningriigi vastu algatatud hagi
   (Kohtuasi E-3/05)
   (2005/C 159/10)
   EFTA järelevalveamet, Rue Belliard 35, B-1040 Brüssel, keda esindavad Niels Fenger ja Arne Torsten Andersen, on algatanud 12. aprillil 2005 EFTA kohtus hagi Norra Kuningriigi vastu.
   Hageja taotleb, et kohus
   
               1.
            
            
               kuulutaks, et kohaldades Finnmargi maakonnas või Tromsö maakonna seitsmes omavalitsuses elukohanõuet Finnmargi täiendava peretoetuse saamiseks, ei ole Norra Kuningriik täitnud EMP lepingu VI lisa punktis 1 viidatud seaduse artiklist 73 tulenevaid kohustusi (nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes), mida on kohandatud EMP lepingu protokolliga nr 1,või
               kuulutaks, et elukohanõude kohaldamisega ei ole Norra Kuningriik täitnud V lisa punktis 2 viidatud seaduse artikli 7 lõikest 2 tulenevaid kohustusi (nõukogu 15. oktoobri 1968. aasta määrus (EMÜ) nr 1612/68 töötajate liikumisvabaduse kohta ühenduse piires), mida on kohandatud EMP lepingu protokolliga nr 1, ning
            
         
               2.
            
            
               kohustaks Norra Kuningriiki kandma menetluskulusid.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Kohtuasi käsitleb piirkondlikku lisa Norra peretoetusele, mida antakse isikutele, kes vastutavad laste kasvatamise eest määratud piirkondades.
            
         
               —
            
            
               Norra õigus nõuab, et toetuse saaja elaks lapsega määratud piirkonnas. Täiendav toetus ei sõltu toetuse saaja töötamiskoha asukohast.
            
         
               —
            
            
               EMP lepingu artikkel 29 sätestab sotsiaalkindlustusskeemide kooskõlastamise, et tagada töötajate ja füüsilisest isikust ettevõtjate liikumisvabadus EMP piires.
            
         
               —
            
            
               Määruse (EMÜ) nr 1408/71 artiklis 73 sätestatakse, et töötajal või füüsilisest isikust ettevõtjal, kelle suhtes kehtib EMP seadusandlus, kuid kes elab teises EMP riigis, on õigus eelnevalt mainitud EMP riigi ette nähtud peretoetustele, nagu nad elaksid seal edasi.
            
         
               —
            
            
               Määruse (EMÜ) nr 1612/68 artikli 7 lõige 2 sedastab, et võõrtöötajatel on õigus samadele sotsiaalsetele soodustustele, kui selle riigi kodanikust töötajatel.